
1. Asjaolud ja menetluse käik

Rakvere tn 15 kinnistu omanik Eesti Evangeeliumi Kristlaste ja Baptistide Koguduste Liidu Narva Evangeeliumi Kristlaste ja Baptistide Kogudus (registrikood 80215275) esitas Narva Linnavalitsusele 11.05.2015.a avalduse erastada maa maareformi seaduse §22 lõike 12 alusel.
Vastavalt maareformi seaduse §22 lõikele 13 kui era-, munitsipaal- või riigi omandis oleva kinnisasjaga piirneval maal ei ole võimalik moodustada iseseisvalt kasutatavat kinnisasja (edaspidi kinnisasjaga liitmiseks sobiv maa) ning planeeringu ja maakorralduse nõuetest tulenevalt on otstarbekas see maa liita piirneva kinnisasjaga, on piirneva kinnisasja omanikul õigus taotleda selle maa omandamist liitmiseks oma kinnisasjaga. 
Kinnisasjaga liitmiseks sobiv maa ei kuulu tagastamisele, erastamisele muul „Maareformi seaduses” sätestatud alusel, riigi omandisse jätmisele või munitsipaalomandisse andmisele.
Narva Linnavalitsus esitas 14.05.2015.a Ida-Viru Maavalitsusele taotluse nr 1-13.3/1948  Rakvere tn 15   kinnisasjaga sobiva maa liitmiseks.
Ida-Viru Maavanema 19.06.2015.a korraldusega nr 8-8/2015/450 on antud luba Rakvere tn 15 kinnisasjaga liidetava maa-ala erastamiseks.

Narva Linnavalitsus omistas 22.07.2015.a korraldusega nr 724-k erastatavale maaüksusele aadressi Jõe põik 2c. Erastatav maaüksus Jõe põik 2c moodustatakse liitmiseks Rakvere tn 15 kinnisasjaga. 
2. Õiguslikud alused

Vastavalt Vabariigi Valitsuse 22.02.2007 määruse  nr 50 „«Maareformi seaduse» §22 lõikes 1² sätestatud maa erastamise kord„ §7 lõikele 7 esitatud erastatava maa katastriüksuse plaani alusel kinnitab linna- või vallavalitsus oma korraldusega erastatava maaüksuse nime/aadressi, sihtotstarbe, pindala ja maa maksustamishinna. Korralduses tuleb ära märkida andmed kinnisasja kohta, millega erastatav maa liidetakse, erastatava maa kohta kehtivad seadusest tulenevad kitsendused ja muud olulised andmed. Korralduse lisaks on erastatava maa katastriüksuse plaan.
3. Otsus

3.1. Nõustuda kinnisasjaga liitmiseks sobiva maa erastamisega Eesti Evangeeliumi Kristlaste ja Baptistide Koguduste Liidu Narva Evangeeliumi Kristlaste ja Baptistide Koguduse (registrikood 80215275, aadress on Rakvere tn 13, Narva linn) nimele;
3.2. Erastatav Jõe põik 2c maaüksus liidetakse Rakvere tn 15 kinnisasjaga (registriosa nr 3495309, katastritunnus 51104:004:0098) sihtotstarbega elamumaa  (001; E) 100%, mis kuulub kinnistusraamatu andmetel Eesti Evangeeliumi Kristlaste ja Baptistide Koguduste Liidu Narva Evangeeliumi Kristlaste ja Baptistide Kogudusele (registrikood 80215275).
3.3. Erastatav Jõe põik 2c maaüksus moodustatakse katastrimõõdistamise alusel. Vastavalt lisatud plaanile on Jõe põik 2c maaüksuse pindala 60 m² .
3.4. Määrata moodustatava  Jõe põik 2c maaüksuse sihtotstarve järgmiselt: elamumaa  (001; E) 100%;
3.5. Maa maksustamishind on 11. mail 2016.a. koostatud erastatava maa maksustamishinna akti alusel 80 eurot, mis on maa müügihinnaks korraliste hindamiste tulemuste alusel määratud maa maksustamishindadest madalaim;
3.6. Erastatavat maaüksust läbivad kitsendusena tänava ja tehnovõrku kaitsevöönd.
4. Rakendussätted
4.1. Korraldus jõustub teatavakstegemisest;
4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

